Diari Oficial de la Generalitat Valenciana


Sumari del DOGV 3046, del 30-07-1997 (1997/8827)

RESOLUCIÓ de 24 de juny de 1997 del conseller d'Obres Públiques, Urbanisme i Transports, per la qual s'aprova definitivament la modificació puntual núm. 28 del Pla General d'Orihuela.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3046

Data del DOGV
:   30-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8827


Data del document
:   24-06-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 24 de juny de 1997 del conseller d'Obres Públiques, Urbanisme i Transports, per la qual s'aprova definitivament la modificació puntual núm. 28 del Pla General d'Orihuela.  
Vist l'expedient relatiu al Projecte de Modificació Puntual núm. 28 del Pla General d'Ordenació Urbana d'Orihuela (Alacant), sobre reajustament d'alineacions en el carrer de López Pozas i canvi de catalogació, del qual resulten els següents,  
Antecedents de fet  
Primer  
L'Ajuntament d'Orihuela, en sessió plenària celebrada el dia 6 de març de 1997, va acordar la seua aprovació provisional, després de complir els tràmits d'exposició pública mitjançant anuncis apareguts en el Diari Oficial de la Generalitat Valenciana, de 24 de gener de 1997 i en un diari d'àmplia difusió provincial el 23 de desembre de 1996, no havent-se presentat al·legacions.  
Segon   
La documentació està integrada per: memòria informativa i justificativa, plans d'estat actual i modificat i fitxa del catàleg de protecció que s'anul·la.  
Tercer  
Consta en l'expedient informe favorable de la Conselleria de Cultura, Educació i Ciència, de 12 de febrer de 1997.  
Quart  
La Comissió Territorial d'Urbanisme d'Alacant, reunida en sessió de 30 de maig de 1997, va acordar: "1r) Informar favorablement la modificació puntual núm. 28 del Pla General d'Ordenació Urbana d'Orihuela. 2n) Proposar al conseller d'Obres Públiques, Urbanisme i Transports l'aprovació definitiva de l'expedient".  
Fonaments de dret  
Primer  
Respecte del procediment, en el cas present, s'han observat les prescripcions legalment establertes per a les modificacions de Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té com a objecte dos alteracions puntuals, que es concreten en:  
1) La primera consisteix en rectificar l'alineació sud del carrer de López Pozas de manera que s'aconseguesca major amplària i es regularitze el seu ample en 6 metres. La façana queda retirada en 0,70 metres de l'alineació vigent.  
El carrer de López Pozas pertany al nucli històric d'Orihuela. La seua edificació està regulada pel Pla Especial de Reforma Interior per al Nucli Històric aprovat per la Comissió Territorial d'Urbanisme d'Alacant, el 30 de setembre de 1995. Aquest Pla va ser redactat en compliment del Pla General.  
2) La segona és més aviat un aclariment, que afecta a la mateixa façana en la part que recau al mercat central, es proposa l'alineació real de la façana.  
Estando aquesta façana catalogada com de protecció parcial (façana i nivell d'intervenció fixat com de substitució parcial), en ser afectada per la nova alineació, comporta la seua exclusió del catàleg, per la qual cosa el nivell d'intervenció seria el de nova planta, sense catalogació. Per a la qual cosa s'ha obtingut l'informe de Cultura favorable.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del PGOU d'Orihuela.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de la mencionada Llei Reguladora de l'Activitat Urbanística, en relació amb l'article 6 del Decret 77/96, de 16 d'abril del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals esmentats i altres de concordant i pertinent aplicació, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual núm. 28 del Pla General d'Orihuela.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana. Aquesta publicació excusa la seua notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que considere oportú.  
València, 24 de juny de 1997.- El conseller d'Obres Públiques, Urbanisme i Transports: Luis Fernando Cartagena Travesedo.